Iako su u JP Toplani Leskovac obećali da će se sa jutarnjim toplim probama početi od danas, do toga nije došlo.

Kako nam je kazao direktor ovog preduzeća Jovica Đorđević, temperature su iznad prosečnih, te nema potrebe za zagrevanjem radijatora.

“Sigurno je da ćemo izvršiti tople probe do 15. oktobra, kada i zvaničmno kreće sezona, da proverimo da li nam sistem funkcioniše, ali ako temperature ponovo padnu blizu nule, kao prošle nedelje, onda ćemo krenuti sa grejanjem i ranije”, ističe Đorđević.

Na primedbu pojedinih stanara zgrada da se smrzavaju u svojim stanovima već desetak dana, Đorđević im predlaže sledeće:

“I kod mene u kući je hladnije nego napolju. Ja izađem da me ogreje sunce pa uđem u kuću”, kaže direktor.

Daljinsko grejanje koristi oko 3.600 stanovnika u Leskovcu. Domaćinstva koja imaju „privilegiju“ da se samostalno greje, već lože svoje peći i kotlove i imaju tople stanove.